**Prechodný pobyt na účel štúdia**

Prechodný pobyt na účel štúdia sa udelí štátnemu príslušníkovi tretej krajiny, ktorý

a) je žiakom dennej formy štúdia strednej školya je ku dňu podania žiadosti   
o udelenie prechodného pobytu mladší ako 20 rokov; ak ide o žiaka nadstavbového štúdia, kvalifikačného štúdia,špecializačného štúdia alebo vyššieho odborného štúdiaku dňu podania žiadosti o udelenie prechodného pobytu mladší ako 23 rokov.

b) je študentom vysokej školy, alebo

c) sa zúčastňuje jazykovej alebo odbornej prípravy k štúdiu na vysokej škole, ktorá je organizovaná a uskutočňovaná vysokou školou v Slovenskej republike.

Štátny príslušník tretej krajiny, ktorému policajný útvar udelí prechodný pobyt na účel štúdia, môže počas prechodného pobytu podnikať.

Prechodný pobyt na účel štúdia sa udelí na predpokladaný čas štúdia,najviac však na šesť rokov.

**Prechodný pobyt na účel štúdia sa nevyžaduje** do 90 dní od začiatku pobytu na území Slovenskej republiky, ak štátny príslušník tretej krajiny spĺňa podmienky na pobyt podľa osobitného predpisu a do troch pracovných dní od vstupu štátny príslušník tretej krajiny hlásil policajnému útvaru začiatok, miesto a predpokladanú dĺžku pobytu, ak mu bolo udelené schengenské vízum alebo národné vízum alebo ak sa od neho vízum nevyžaduje, ak túto povinnosť nemá ubytovateľ.

Žiadosť o prechodný pobyt na účel štúdia nepodáva štátny príslušník tretej krajiny, ak

1. je starší ako 15 rokov a je prijatý na jazykové vzdelávanie na jazykovej školev rozsahu najmenej 25 vyučovacích hodín týždenne,
2. je to potrebné na plnenie záväzkov Slovenskej republiky vyplývajúcich z medzinárodných zmlúv, alebo
3. je to v záujme Slovenskej republiky
4. rodinnému príslušníkovi azylanta alebo cudzinca, ktorému sa poskytla doplnková ochrana, ak neohrozuje bezpečnosť štátu alebo verejný poriadok.